Fula (sala)

Fula () – sala Jungtinėje Karalystėje, Škotijoje, pačiuose Šetlando salyno vakaruose, nutolusi 26 km į pietvakarius nuo Meinlando salos. Plotas – 12,7 km². Sala 4 km ilgio, 6 km pločio. Krantai aukšti, skardingi, 150–365 m aukščio. Pati Fulos sala iškyla iki 418 m (Snoigo k.). 3 km į rytus nuo salos negiliai po vandeniu stūkso Šalds o Fulos ("Shaalds o' Foula) rifai.[http://shetlopedia.com/Shaalds_of_Foula „Hoevdi Grund“[, Shetlopedia.  Klifuose peri gausios jūrinių paukščių kolonijos, čia yra gausiausia didžiųjų plėšikų populiacija Britanijoje.

2011 m. Fuloje gyveno 38 žmonės. Jie susitelkę Hametuno ir Hamo kaimuose. Verčiamasi avininkyste, žvejyba, turizmu. Yra presbiterijonų koplyčia, švyturys. Fula dažnai įvardijama kaip atokiausia gyvenama vieta Jungtinėje Karalystėje. Į salą skrenda 12 keleivių gabenantis lėktuvas iš Tingvalo netoli Lerviko (yra Fulos oro uostas). Taip pat plaukia keltas iš Volso.

Salos pavadinimas kildinamas iš sen. skandinavų žodžio Fugley „paukščių sala“.Mills, David (2011). A Dictionary of British Place Names. Oxford University Press. Fula apgyvendinta prieš 5000 metų, rasta priešistorinių akmenų ratų liekanų.Bradley, Helen (2004). „Foula Archaeology“. Foula Heritage. 1720 m. daugelį salos gyventojų pražudė raupų epidemija (dėl izoliacijos jie neturėjo imuniteto). 1752 m. Fulos gyventojai neperėjo prie Grigaliaus kalendoriaus ir ligšiol švenčia religines šventes pagal Julijaus kalendorių. Iki pat XIX a. pr. Fuloje tebevartota nornų kalba, giminiška senajai skandinavų kalbai.

 Šaltiniai 

Kategorija:Šetlando salos